《题述庵比部蒲褐山房诗 其一》
清代·赵文哲

茗碗熏炉位置偏，山房绝似小吴船。砌花种别争春绽，庭树阴交障日圆。

移榻久无残客对，修斋渐与退僧缘。一团蒲上闲披褐，谁道金闺已十年。

作者简介：（?—1773）江苏上海人，字升之、损之，号璞庵、璞函。乾隆二十七年南巡召试赐举人，授内阁中书，在军机章京上行走，官至户部主事。缅甸之役，从阿桂军。还至四川，入温福幕，预大金川之役。三十八年，木果木之战，大营覆没，从温福死难。赠光禄寺少卿。工诗文，早年即有盛名，从军之后，得江山之助，所作尤变化新奇。有《媕雅堂集》、《娵隅集》等。